รัฐบาลไทย-ข่าวทำเนียบรัฐบาล-เตือนประชาชนอย่าหลงเชื่อมิจฉาชีพแอบอ้างหน่วยงานรัฐหลอกลวงให้ทำธุรกรรมผ่านมือถือ กรมที่ดินออกประกาศย้ำไม่มีนโยบายให้เจ้าหน้าที่ติดต่อเรื่องภาษีที่ดินและสิ่งปลูกสร้าง
วันเสาร์ที่ 12 สิงหาคม 2566
12/08/2566
เตือนประชาชนอย่าหลงเชื่อมิจฉาชีพแอบอ้างหน่วยงานรัฐหลอกลวงให้ทําธุรกรรมผ่านมือถือ กรมที่ดินออกประกาศย้ําไม่มีนโยบายให้เจ้าหน้าที่ติดต่อเรื่องภาษีที่ดินและสิ่งปลูกสร้าง
เตือนประชาชนอย่าหลงเชื่อมิจฉาชีพแอบอ้างหน่วยงานรัฐหลอกลวงให้ทําธุรกรรมผ่านมือถือ กรมที่ดินออกประกาศย้ําไม่มีนโยบายให้เจ้าหน้าที่ติดต่อเรื่องภาษีที่ดินและสิ่งปลูกสร้าง แจงหน้าที่ดังกล่าวเป็นของท้องถิ่น
วันนี้(12ส.ค.66)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่า ขณะนี้ยังคงเกิดกรณีมิจฉาชีพอ้างหน่วยงานรัฐติดต่อประชาชนและหลอกหลวงให้ทําธุรกรรมผ่านโทรศัพท์มือถือก่อนใช้โปรแกรมเข้าควบคุมเครื่องแล้วโอนเงินออกจากบัญชีผ่านแอปพลิเคชันธนาคารและมีผู้เสียหายหลายรายโดยส่วนใหญ่ที่ยังมีการแอบอ้างก็คือหน่วยงานที่ต้องให้บริการใกล้ชิดกับประชาชนอาทิกรมที่ดินกรมสรรพกรการพัฒนาธุรกิจการค้าตํารวจการไฟฟ้าส่วนภูมิภาคการไฟฟ้านครหลวงไปรษณีย์สถานบันการเงิน
รัฐบาลขอย้ําเตือนประชาชนอย่าหลงเชื่อผู้ที่ติดต่อผ่านช่องต่างๆโดยง่ายแม้ผู้ติดต่อจะสามารถแจ้งข้อมูลส่วนบุคคลหรือธุรกรรมที่ประชาชนเคยติดต่อกับหน่วยงานต่างๆได้ถูกต้องแม่นยําก็ตาม โดยปัจจุบันหน่วยงานรัฐทุกหน่วยงานไม่มีนโยบายให้เจ้าหน้าที่ติดต่อไปยังประชาชนโดยตรงโดยเฉพาะหากเป็นการติดต่อมาแล้วให้ทําธุรกรรมผ่านมือถือเช่นกดลิงค์สแกนคิวอาร์โค้ดติดตั้งแอปพลิเคชันสแกนใบหน้าเพื่อยืนยันตัวตนอย่าลงมือทําธุรกรรมทันทีให้ตรวจสอบให้แน่ใจก่อนหากมีกรณีข้อสงสัยให้ประชาชนเป็นฝ่ายติดต่อกลับไปยังหน่วยงานนั้นโดยตรงเช่นผ่านเบอร์โทรศัพท์ของหน่วยงานหรือไปติดต่อสอบถามณสํานักงานหน่วยงานนั้นๆ
น.ส.ไตรศุลีกล่าวว่า ล่าสุดเมื่อวันที่11ส.ค. 66กรมที่ดินได้ออกประกาศเรื่องเตือนภัยกลุ่มมิจฉาชีพแอบอ้างเป็นเจ้าหน้าที่กรมที่ดินหลอกลวงผู้เสียหายระบุถึงรูปแบบที่มิจฉาชีพแอบอ้างกรมที่ดินในขณะนี้มีทั้งการทําหนังสือราชการปลอมทําเว็บไซต์ปลอมและโทรศัพท์ติดต่อประชาชนโดยอ้างเนื้อหาเกี่ยวกับภาษีที่ดินและสิ่งปลูกสร้าง แล้วหลอกให้เพิ่มเพื่อนผ่านทางแอปพลิเคชันไลน์เพื่อส่งลิงค์ให้ติดตั้งแอปพลิเคชันปลอมเมื่อเหยื่อหลงเชื่อติดตั้งแอปฯคนร้ายจะรีโมตมาควบคุมเครื่องระหว่างนั้นโทรศัพท์จะขึ้นข้อความ"ระหว่างทําการตรวจสอบห้ามใช้งานมือถือ"ซึ่งคนร้ายจะใช้ช่วงเวลานี้ดําเนินการโอนเงินออกจากบัญชีผู้เสียหาย
ทั้งนี้กรมที่ดินไม่มีอํานาจหน้าที่ในการประเมินหรือจัดเก็บภาษีที่ดินและสิ่งปลูกสร้างแต่หน้าที่ดังกล่าวเป็นขององค์กรปกครองส่วนท้องถิ่น(กรุงเทพมหานครเมืองพัทยาเทศบาลองค์การบริหารส่วนตําบล)หากประชาชนมีข้อสงสัยเกี่ยวกับภาษีที่ดินและสิ่งปลูกสร้างให้ติดต่อกับองค์กรปกครองส่วนท้องถิ่นโดยตรง
“กรมที่ดินได้เน้นย้ําว่าไม่มีแนวทางปฏิบัติในการมอบหมายเจ้าหน้าที่ของกรมที่ดินให้ติดต่อสอบถามหรือแนะนําให้ผู้ถือครองกรรมสิทธิ์ที่ดินและห้องชุดให้มาปรับปรุงข้อมูลเพื่อใช้ในการประเมินภาษีที่ดินและสิ่งปลูกสร้างแต่อย่างใด ดังนั้นหากมีผู้แอบอ้างว่าติดต่อจากเจ้าหน้าที่กรมที่ดินขอให้ประชาชนอย่าหลงเชื่อเด็ดขาด”น.ส.ไตรศุลีกล่าว
น.ส.ไตรศุลีกล่าวว่า หากประชาชนต้องการใช้บริการหน่วยงานต่างๆผ่านแอปพลิเคชันนั้นขอให้ดาวน์โหลดผ่านApp StoreหรือPlay Storeเท่านั้นไม่ดาวน์โหลดจากช่องทางอื่นหรือติดตั้งแอปพลิเคชันที่บุคคลไม่รู้จักส่งมาให้โดยเด็ดขาดไม่ทําการสแกนใบหน้าหรือยืนยันตัวตนผ่านแอปพลิเคชันที่ไม่รู้จักไม่กดลิงค์จากSMSแปลกปลอมเพื่อความปลอดภัยในการทําธุรกรรมผ่านโทรศัพท์มือถือไม่ควรตั้งรหัสเข้าเครื่องที่ซ้ํากับรหัสเข้าMobile Banking
ทั้งนี้เมื่อมีผู้ติดต่อมาทางโซเชียลมีเดียโดยแอบอ้างหน่วยงานต่างๆให้สังเกตที่ชื่อแอคเคาน์จะต้องมีโล่สีเขียวหรือน้ําเงินเข้มเท่านั้นเพื่อยืนยันตัวตนจริงโดยหากมีข้อสงสัยเรื่องใดขอให้ติดต่อกลับไปยังหน่วยงานนั้นด้วยตนเอง
—————